Фәтҡуллин Хөсәйен Әһлиулла улы

Фәтҡуллин Хөсәйен Әһлиулла улы (21 ноябрь 1926 йыл— 24 сентябрь 1996 йыл) — СССР-ҙың дәүләт һәм профсоюз органдары эшмәкәре. 1963—1970 йылдарҙа хеҙмәтсәндәр депутаттарының Салауат ҡала Советы башҡарма комитеты рәйесе. Башҡортостанда спорт һәм физкультура-һауыҡтырыу эшен ойоштороусы. Педагогия фәндәре кандидаты. 1975 йылдан СССР Журналистар союзы ағзаһы. Башҡортостандың беренсе халыҡ-ара категориялы судьяһы (1965). 

 Биографияһы 
Хөсәйен Әһлиулла улы Фәтҡуллин 1926 йылдың 21 ноябрендә Ҡаҙаҡ ССР-ының Ҡустанай ҡалаһында тыуған.  
Тамамланмаған юғары белемле — авиация институтының дүрт курсыhttp://sport-history.ru/books/item/f00/s00/z0000040/st009.shtml. 1961 йылда Свердловск ҡалаһындағы Юғары партия мәктәбен тамамлай.

1944-1949 йылдар — Николай Гастелло исемендәге Өфө спортклубы тренеры.

1950 йылдан — ВЛКСМ-дың Черниковка ҡала комитетының хәрби-физкультура бүлеге мөдире.

1951 йылдан — Черниковка ҡала спорткомитеты, Стәрлетамаҡ өлкә физкультура һәм спорт комитеты рәйесе.

1953 йылдан — БАССР һаулыҡ һаҡлау министры урынбаҫары.

1954-1957 йылдарҙа — БАССР Министрҙар Советы ҡарамағындағы Физкультура һәм спорт эштәре буйынса комитет рәйесе.

1956-1965 йылдарҙа — БАССР-ҙың Ауыр атлетика федерацияһы рәйесе.

1963-1970 йылдарҙа — Салауат ҡала Советы башҡарма комитеты рәйесе. Шул уҡ йылдарҙа ҡалалар араһында Бөтә союз спорт һәм һаулыҡ поход-конкурсы инициаторҙарының береһеhttp://sport-history.ru/books/item/f00/s00/z0000040/st009.shtml.

1970 йылдарҙа, Профсоюздарҙың Башҡортостан өлкә советы секретары булараҡ, Фәтҡуллин автономиялы республикала физкультура һәм спортты дәүләт тарафынан планлаштырыу системаһын индереү менән шөғөлләнә. 1970 йылдың 27 декабрендә БАССР Юғары Советы сессияһы «1971-1975 йылдарға Башҡорт АССР-ы халыҡ хужалығы үҫешенең биш йыллыҡ дәүләт планы»н ҡабул итә, һәм был документта республикала физкультура һәм спортты артабан үҫтереү буйынса Х. Ә. Фәтҡуллиндың тәҡдимдәре раҫланаhttp://sport-history.ru/books/item/f00/s00/z0000040/st009.shtml

Хеҙмәт ветераны 1996 йылдың 24 сентябрендә Өфө ҡалаһында вафат булаСалават: энциклопедия / гл. ред. Л. О. Шипанова. — Уфа: Башк. энцикл., 2018. — 536 с.: ил.  ISBN 978-5-88185-397-6.

 Маҡтаулы исемдәре һәм башҡа бүләктәре 
 Халыҡтар дуҫлығы ордены (ГДР, 1975 йыл),
 «Хеҙмәт батырлығы өсөн» миҙалы.

 Иҫкәрмәләр 

 Һылтанмалар 
 Салават: энциклопедия / гл. ред. Л. О. Шипанова. — Уфа: Башк. энцикл., 2018. — 536 с.: ил.  ISBN 978-5-88185-397-6

Категория:Алфавит буйынса шәхестәр
Категория:Салауат ҡалаһы башлыҡтары
Категория:21 ноябрҙә тыуғандар
Категория:1926 йылда тыуғандар